ปัจจัยความเสี่ยง

1.  ความเสี่ยงจากการดำเนินงานต่อเนื่อง

ลูกค้ารายใหญ่รายหนึ่งของบริษัทได้ยุติการดำเนินธุรกิจร่วมกันอันเนื่องมาจากบริษัทไม่ปฏิบัติตามสัญญาซื้อขายผลิตภัณฑ์พัดลมติดเพดานตั้งแต่ช่วงต้นปี
2548 ทำให้บริษัทประสบผลขาดทุนจากการดำเนินงานในปี 2548 และ 2549
ฝ่ายบริหารของบริษัทได้แก้ไขสถานการณ์ดังกล่าวโดยการปรับลดกำลังการผลิต ขายที่ดิน
เครื่องจักรและอุปกรณ์บางส่วนออกไป รวมถึงการปรับลดจำนวนพนักงานในธุรกิจผลิตพัดลมเพดานลง
และในระหว่างปี 2550
บริษัทได้ลงทุนติดตั้งเครื่องจักรที่ใช้ในการผลิตเครื่องชุบเคลือบผิวเพื่อใช้ในแผงวงจรไฟฟ้าสำหรับเครื่องใช้ไฟฟ้าทั่วไป
ซึ่งบริษัทอยู่ระหว่างการหาลูกค้าสำหรับผลิตภัณฑ์ใหม่
นอกจากนี้ฝ่ายบริหารของบริษัทอยู่ระหว่างพิจารณาแนวทางในการลงทุนธุรกิจเกี่ยวกับอุปกรณ์ประหยัดพลังงาน
ซึ่งผู้บริหารเชื่อว่าจะสามารถแก้ไขสถานการณ์ได้
ดังนั้นความสามารถในการดำเนินงานต่อเนื่องของกิจการจึงขึ้นอยู่กับความสามารถในการทำกำไรของกิจการในอนาคต

2.  ความเสี่ยงจากความผันผวนของอัตราแลกเปลี่ยน

ในปีที่ผ่านมาค่าเงินบาทมีความผันผวนอย่างต่อเนื่อง บริษัท
ไม่มีแผนในการส่งสินค้าออกไปต่างประเทศเนื่องจากในปัจจุบัน
บริษัทไม่ได้เป็นผู้ผลิตแต่บริษัทฯเป็นผู้นำเข้าสินค้าพัดลมโคมไฟจากต่างประเทศเข้ามาจำหน่ายในประเทศทำให้ได้รับความเสี่ยงทางด้านต้นทุนที่เพิ่มขึ้น(ลดลง)ตามสภาวะความผันผวนของอัตราแลกเปลี่ยนซึ่งโดยรวมแล้วความเสี่ยงเรื่องอัตราแลกเปลี่ยนยังส่งผลด้านบวกต่อบริษัท

3. ความเสี่ยงจากการปรับตัวของราคาวัตถุดิบ

จากการปรับตัวขึ้นของวัตถุดิบทุกชนิดโดยเฉพาะราคาน้ำมันที่เพิ่มขึ้นสุดเท่าที่เคยปรากฎมา
ส่งผลให้ค่าใช้จ่ายทางด้านต้นทุนและค่าใช้จ่ายอื่นๆ พุ่งสูงขึ้นอย่างหลีกเลี่ยงไม่ได้
จึงเป็นช่วงเวลาที่ยากลำบากมากในการประคับประคองกิจการให้อยู่รอดและปลอดภัย
การริเริ่มในโครงการใหม่ๆ จึงได้รับผลกระทบให้ชะลอตัวและหยุดชะงัก
ในช่วงเวลาเช่นนี้จึงไม่ใช่เรื่องที่ฉลาดนักสำหรับการลงทุนในช่วงเวลาดังกล่าว

4. ความเสี่ยงจากการแข่งขันด้านราคา

ในปีที่ผ่านมาตลาดสินค้าหลักของบริษัทอยู่ในประเทศไทย
ซึ่งบริษัทขายสินค้าผ่านตัวแทนจำหน่ายในประเทศไทย
แต่ยังประสบปัญหาสินค้าที่นำเข้าจากประเทศสาธารณประชาชนจีน ซึ่งมีราคาต่ำกว่า อย่างไรก็ตาม
บริษัท ก็ยังคงรักษาส่วนแบ่งการตลาดในประเทศไว้ได้
ส่วนตลาดในต่างประเทศการแข่งขันด้านราคายังมีความรุนแรงอยู่
ลูกค้าส่วนใหญ่จะใช้ราคาอ้างอิงจากประเทศสาธารณประชาชนจีน เป็นตัวเปรียบเทียบ บริษัทฯ
จึงต้องมีการวิจัยพัฒนารูปแบบใหม่ ๆ โดยใช้วัตถุดิบชนิดใหม่ ๆ
ให้แตกต่างไปจากเดิมเพื่อสร้างมูลค่าเพิ่มให้กับผลิตภัณฑ์ และความสามารถในการกำหนดราคา
จากการที่บริษัทฯ ได้เข้าไปลงทุนในประเทศสาธารณประชาชนจีน
เพื่อใช้เป็นฐานการผลิตสำหรับสินค้าตลาดระดับกลางและระดับล่าง
ซึ่งบริษัทคาดหวังว่าในอนาคตบริษัทฯ
สามารถเพิ่มส่วนแบ่งทางการตลาดในตลาดระดับกลางและระดับล่างเพิ่มขึ้น

5.  ความเสี่ยงด้านสภาพคล่องของบริษัทฯ

จากการที่บริษัทยังไม่สามารถหาลูกค้ารายใหม่มาทดแทนรายเก่าได้ ในปีที่ผ่านมาบริษัทได้ดำเนินการ ดังนี้

การลดขนาดของบริษัทฯ โดยใช้พื้นที่เท่าที่จำเป็นส่วนที่ไม่ได้ใช้จะนำออกขาย หรือให้เช่า ในปีที่ผ่านมาบริษัทมีรายได้จากค่าเช่าประมาณ 19.59 ล้านบาท

ขั้นตอนการผลิตบางขั้นตอนถ้าบริษัทฯ วิเคราะห์แล้วเห็นว่าจ้างบุคคลภายนอกที่มีความชำนาญเป็นผู้ผลิตให้กับบริษัทฯ จะคุ้มกว่า บริษัทฯจะตัดขั้นตอนดังกล่าวออกไป เพื่อลดต้นทุน 

-   เครื่องจักรส่วนที่ไม่ได้ใช้บริษัทได้นำออกจำหน่าย
    ในปีที่ผ่านมาบริษัทมีเงินสดรับจากการจำหน่าย

  ที่ดินอาคาร และเครื่องจักรอุปกรณ์ ประมาณ 60.35 ล้านบาท

การเลิกจ้างพนักงานที่เกินความจำเป็นออกไป บริษัทได้มีการปรับโครงสร้างพนักงานเพื่อลดค่าใช้จ่ายโดยได้จ่ายค่าชดเชยไปในปี 2551 ประมาณ 0.14 ล้านบาท

  ซึ่งมาตรการต่างๆ ดังที่บริษัทได้ดำเนินการในปีที่ผ่านมา ประกอบกับบริษัทไม่มีภาระหนี้สิน
  ทำให้บริษัทฯ

สามารถมีสภาพคล่องคงอยู่ได้จนถึงปัจจุบัน ขณะเดียวกันทุกๆ ฝ่ายภายในบริษัทกำลังดำเนินแก้ปัญหา
เพื่อหารายได้มาทดแทนรายได้ที่สูญเสียไป